
ΤΕΥΧΟΣ ΔΕΥΤΕΡΟ 


Αρ 


. Φύλλου 501 


ΑΠΟΦΑΣΕΙΣ 

Αριθμ. 1230 _ 

Έγκριση Κανονισμού Διδακτορικών Σπουδών 
του Τμήματος Ιστορίας και Αρχαιολογίας του Πα¬ 
νεπιστημίου Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(τακτική συνεδρίαση 382η/18-01 -2018) 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθο¬ 
ρισμού του τίτλου και της έδρας του εν Κρήτη ιδρυθέ- 
ντος Πανεπιστημίου, το ν.δ. 114/1974 (ΦΕΚ 310 τ.Α'/ 
1974) περί τροποποιήσεως και συμπληρώσεως του 
ν.δ. 87/1973 (ΦΕΚ 159 τ.Α'/1973) «περί ιδρύσεως Πανε¬ 
πιστημίων εις Θράκην και εις Κρήτην» και επεκτάσεως 
διατάξεων τινών αυτού εις άπαντα τα ΑΕΙ (Α' 310), το 
ν. 259/1976 (ΦΕΚ 25 τ.Α'/1976) περί τροποποιήσεως 
και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (Φ.Ε.Κ. 48/15.04.1983, τ.Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Το ΦΕΚ τ. ΥΟΔΔ 82/18-02-2016) και την υπ' αριθμ. 
πρωτ. 31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) 
διαπιστωτική πράξη της Αναπληρώτριας Υπουργού 
Παιδείας, Έρευνας και Θρησκευμάτων, όπου διαπιστώ¬ 
νεται ότι ο Καθηγητής Οδυσσέας Ζώρας έχει εκλεγεί ως 
Πρύτανης του Πανεπιστημίου Κρήτης. 

3. Την υπ'αριθμ. 17070/01 -12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δι¬ 
ατάξεων του ν. 4485/2017 (ΦΕΚ 114/τ.Α704-08-2017 για 
το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112 τ.Α772010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει μετον. 4210/2013 (ΦΕΚ 254/ 
τ.Α721.11.2013), καθώς και την κατ' εξουσιοδότηση 
αυτού εκδοθείσα υπ' αριθ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

5. Τις διατάξεις των άρθρων 13, παρ. 2 σημείο (ιε) σε 
συνδυασμό με το άρθρο 31 παρ. 1 σημείο (α), το άρ¬ 


θρο 45 παρ. 2, και το άρθρο 85 παρ. 6 σημείο (β) του 
ν. 4485/2017. 

6. Το με Αρ. Γεν. Πρωτ. 196/10-01 -2017 διαβιβαστικό 
της Αναπληρώτριας ΓραμματέωςτουΤμήματος Ιστορίας 
και Αρχαιολογίας Σταυρούλας Κρητικάκη. 

7. Το απόσπασμα πρακτικών της με ημερομηνία 
20-12-2017 Συνέλευσης του Τμήματος Ιστορίας και Αρ¬ 
χαιολογίας, σχετικά με το παρόν θέμα. 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού, 
αποφασίζει και εγκρίνει: 

Τ ον Κανονισμό Διδακτορικών Σπουδών του Τμήματος 
Ιστορίας και Αρχαιολογίας του Πανεπιστημίου Κρήτης 
όπως αυτός κατατέθηκε στη Σύγκλητο του Πανεπιστη¬ 
μίου Κρήτης και έχει ως ακολούθως: 

Άρθρο 1 

Σκοπός και γνωστικά αντικείμενα των 
Διδακτορικών Σπουδών - 
Γενικές διατάξεις 

1.1. Οι Διδακτορικές Σπουδές (Δ.Σ.) τουΤμήματος Ιστο¬ 
ρίας και Αρχαιολογίας του Πανεπιστημίου Κρήτης απο¬ 
σκοπούν στην προαγωγή της γνώσης και την ανάπτυξη 
της έρευνας στα πεδία της Ιστορίας, της Αρχαιολογίας και 
της Ιστορίας της Τέχνης μέσω της διαμόρφωσης ερευ¬ 
νητών στα παρακάτω γνωστικά αντικείμενα: 

• Ιστορία 

• Αρχαιολογία 

• Ιστορία της Τέχνης 

1.2. Η δομή, η οργάνωση και η λειτουργία των Δ.Σ. διέ- 
πονται από τις διατάξεις της ισχύουσας νομοθεσίας, από 
τον Εσωτερικό Κανονισμό Μεταπτυχιακών Σπουδών του 
Πανεπιστημίου Κρήτης, από τον Εσωτερικό Κανονισμό 
Λειτουργίας του Τμήματος Ιστορίας και Αρχαιολογίας 
του Πανεπιστημίου Κρήτης, καθώς και από τον παρό¬ 
ντα Κανονισμό Διδακτορικών Σπουδών του Τμήματος 
Ιστορίας και Αρχαιολογίας του Πανεπιστημίου Κρήτης. 

1.3. Για την οργάνωση και τη λειτουργία των Δ.Σ. αρμό¬ 
δια όργανα είναι η Σύγκλητος του Πανεπιστημίου Κρήτης 
και η Συνέλευση τουΤμήματος Ιστορίας και Αρχαιολογί¬ 
ας του Πανεπιστημίου Κρήτης. 

1.4. Οι διατάξεις του Κανονισμού Διδακτορικών Σπου¬ 
δών, όπως αυτές αναλύονται παρακάτω, εξειδικεύουν 
και συμπληρώνουν το νομοθετικό πλαίσιο που διέπει 
τις διδακτορικές σπουδές, και ρυθμίζουν θέματα λει- 

τουργίας των Δ.Σ., τα οποία δεν ρυθμίζονται από την 
κείμενη νομοθεσία, αλλά είτε παρέχονται για αυτά σχε¬ 
τικές εξουσιοδοτήσεις από το νόμο, είτε ρυθμίζονται με 
αποφάσεις της Συγκλήτου του Πανεπιστημίου Κρήτης 
και της Συνέλευσης του Τμήματος Ιστορίας και Αρχαιο¬ 
λογίας του Πανεπιστημίου Κρήτης. 

1.5. Κάθε οργανωτικό, διοικητικό, φοιτητικό, εκπαιδευ¬ 
τικό ή ακαδημαϊκό ζήτημα των Δ.Σ., του οποίου η ρύθ¬ 
μιση δεν προβλέπεται από την κείμενη νομοθεσία, ούτε 
από τις αποφάσεις των παραπάνω αρμοδίων οργάνων, 
τον Εσωτερικό Κανονισμό Μεταπτυχιακών Σπουδών του 
Πανεπιστημίου Κρήτης ή τον παρόντα Κανονισμό Διδα¬ 
κτορικών Σπουδών, καθώς και κάθε ζήτημα ερμηνείας 
του παρόντος Κανονισμού, αρμόδια να το διευθετήσει 
είναι η Συνέλευση του Τμήματος Ιστορίας και Αρχαιολο¬ 
γίας του Πανεπιστημίου Κρήτης. 

Άρθρο 2 

Απονεμόμενος τίτλος σπουδών 

2.1. Οι Δ.Σ. οδηγούν στην απόκτηση Διδακτορικού Δι¬ 
πλώματος. Στους/στις υποψήφιους/ες διδάκτορες που 
ολοκλήρωσαν επιτυχώς τις υποχρεώσεις τους στις Δ.Σ. 
απονέμεται Διδακτορικό Δίπλωμα σε ένα από τα παρα¬ 
κάτω γνωστικά αντικείμενα: 

• Ιστορία 

• Αρχαιολογία 

• Ιστορία της Τέχνης 

2.2. Η καθομολόγησή των διδακτόρων γίνεται σύμφω¬ 
να με το άρθρο 7 του παρόντος Κανονισμού. 

2.3. Το Διδακτορικό Δίπλωμα υπογράφεται από 
τον/την Πρύτανη, τον/την Πρόεδρο και τον/την Προϊ- 
στάμενο/αμένη της Γραμματείας του Τμήματος Ιστορί¬ 
ας και Αρχαιολογίας. Ο τύπος του Διδακτορικού Διπλώ¬ 
ματος είναι αυτός που προβλέπεται στο άρθρο 3 του 
Εσωτερικού Κανονισμού Μεταπτυχιακών Σπουδών του 
Πανεπιστημίου Κρήτης. 

2.4. Στον/στη διδάκτορα, μετά την επιτυχή υποστήριξη 
της διατριβής του/της, είναι δυνατόν να χορηγείται πριν 
από την καθομολόγησή του/της βεβαίωση επιτυχούς 
περάτωσης της διατριβής του/της. 

2.5. Σε περίπτωση συνεργασίας με ερευνητικά κέντρα 
και ινστιτούτα για την εκπόνηση διδακτορικών διατρι¬ 
βών με συνεπίβλεψη, το ζήτημα της χορήγησης ενιαίου ή 
χωριστού τίτλου σπουδών καθορίζεται στο Ειδικό Πρω¬ 
τόκολλο Συνεργασίας της παραγράφου 1 του άρθρου 10 
του παρόντος Κανονισμού. 

Άρθρο 3 

Προϋποθέσεις και διαδικασία επιλογής 

υποψηφίων διδακτόρων 

3.1. Προϋπόθεση για την εγγραφή φοιτητή/ήτριας 
για την εκπόνηση διδακτορικής διατριβής στο Τμήμα 
Ιστορίας και Αρχαιολογίας είναι η κατοχή Διπλώματος 
Μεταπτυχιακών Σπουδών (Δ.Μ.Σ.) ελληνικού πανεπιστη¬ 
μίου ή ισότιμου και αναγνωρισμένου από το Δ.Ο.Α.Τ.Α.Π. 
τίτλου μεταπτυχιακών σπουδών ομοταγούς και ανα¬ 
γνωρισμένου ιδρύματος της αλλοδαπής, ή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017. Δεκτοί/ές 


ως υποψήφιοι/ες διδάκτορες γίνονται κάτοχοι Δ.Μ.Σ. ή 
άλλων ισότιμων και αναγνωρισμένων τίτλων σπουδών, 
όπως προσδιορίζονται παραπάνω, στο γνωστικό αντικεί¬ 
μενο στο οποίο επιθυμούν να εκπονήσουν διδακτορική 
διατριβή ή σε συναφή ή συγγενή γνωστικά αντικείμενα. 

3.2. Κατ' εξαίρεση μπορεί να γίνουν δεκτοί/ές υπο- 
ψήφιοι/ες που δεν κατέχουν Δ.Μ.Σ. ή άλλον ισότιμο και 
αναγνωρισμένο τίτλο σπουδών, εφόσον η Συνέλευση 
του Τμήματος Ιστορίας και Αρχαιολογίας κρίνει ότι η 
ερευνητική και/ή επαγγελματική δραστηριότητά τους 
καλύπτει αυτή την έλλειψη. Προκειμένου να γίνει δεκτή 
από τη Συνέλευση του Τμήματος, η σχετική εισήγηση 
της αρμόδιας επιτροπής που προβλέπεται στην παρά¬ 
γραφο 7 του παρόντος άρθρου οφείλει να είναι πλήρως 
αιτιολογημένη ως προς την επάρκεια και ποιότητα της 
ερευνητικής και/ή επαγγελματικής δραστηριότητας του/ 
της υποψήφιου/ας, καθώς και τη συνάφεια αυτής της 
δραστηριότητας με το θέμα της προτεινόμενης διδα¬ 
κτορικής διατριβής. 

3.3. Οι υποψήφιοι/ες διδάκτορες οφείλουν να έχουν 
επαρκή γνώση μιας τουλάχιστον ευρωπαϊκής ξένης 
γλώσσας (αγγλικής, γαλλικής, γερμανικής, ιταλικής, 
ισπανικής) επιπέδου Β2 ή ανώτερου, όπως προκύπτει 
από σχετικούς γλωσσικούς τίτλους σπουδών ή μεταπτυ¬ 
χιακό τίτλο σπουδών που έχουν διεξαχθεί σε ίδρυμα της 
αλλοδαπής. 

3.4. Για τους/τις αλλοδαπούς/ές υποψήφιους/ες που δεν 
κατέχουν μεταπτυχιακό τίτλο σπουδών ελληνικού πανε¬ 
πιστημίου απαραίτητη προϋπόθεση, εκτός από την ανα¬ 
γνώριση του τίτλου σπουδών τους, είναι η κατοχή πιστο¬ 
ποιητικού επάρκειας ελληνικής γλώσσας, εφόσον γλώσσα 
σύνταξης της διατριβής τους καθοριστεί η ελληνική. 

3.5. Οι ενδιαφερόμενοι/ες να εκπονήσουν διδακτορική 
διατριβή στο Τμήμα Ιστορίας και Αρχαιολογίας, αφού 
συνεννοηθούν πρώτα με ένα μέλος Δ.Ε.Π. του Τμήματος, 
υποβάλλουν προς τη Γραμματεία του Τμήματος αίτηση 
στην οποία αναγράφεται ο προτεινόμενος τίτλος, η προ- 
τεινόμενη γλώσσα εκπόνησης και ο/η προτεινόμενος/η 
ως επιβλέπων/ουσα της διδακτορικής διατριβής. Η αί¬ 
τηση οφείλει να συνοδεύεται από: 

α) Ερευνητική πρόταση συνοδευόμενη από ενδεικτική 
βιβλιογραφία, 

β) Εκτενές βιογραφικό σημείωμα του/της υποψήφιου/ 
ας διδάκτορος, και 

γ) Επικυρωμένο αντίγραφο του Δ.Μ.Σ. που κατέχει ή, 
σε περίπτωση που κατέχει τίτλο σπουδών πανεπιστη¬ 
μίου της αλλοδαπής, επίσημη μετάφραση του και πι¬ 
στοποιητικό αντιστοιχίας ή ισοτιμίας από το Δ.Ο.Α.Τ.Α.Π. 

δ) Τίτλο ή τίτλους σπουδών ξένων γλωσσών ή/και με¬ 
ταπτυχιακό τίτλο σπουδών που έχουν διεξαχθεί σε ίδρυ¬ 
μα της αλλοδαπής, κατά τα οριζόμενα στην παράγραφο 
3 του παρόντος άρθρου. 

3.6. Γλώσσα υποβολής των αιτήσεων και συγγραφής 
των διδακτορικών διατριβών ορίζεται καταρχήν η ελ¬ 
ληνική. Τα βιογραφικά σημειώματα και οι ερευνητικές 
προτάσεις αλλοδαπών υποψηφίων που δεν ομιλούν την 
ελληνική επιτρέπεται να κατατεθούν στη γλώσσα στην 
οποία προτείνουν να εκπονηθεί η διδακτορική διατριβή. 
Σε περίπτωση που προτεινόμενη γλώσσα εκπόνησης της 

διδακτορικής διατριβής είναι άλλη από την ελληνική, ο/η 
υποψήφιος/α οφείλει να τεκμηριώσει επαρκώςτον λόγο 
στην αίτηση του/της. Επιπλέον, η αρμόδια επιτροπή της 
παραγράφου 7 του παρόντος άρθρου οφείλει να λάβει 
τη σύμφωνη γνώμη του/της προτεινόμενου/ης επιβλέ- 
ποντος/ουσας καθηγητή/ήτριας. 

3.7. Η Συνέλευση του Τμήματος κατηγοριοποιεί τις 
αιτήσεις με βάση τη συνάφεια του ερευνητικού αντι¬ 
κειμένου και ορίζει μία τριμελή επιτροπή μελών Δ.Ε.Π. 
του Τμήματος ανά κατηγορία αιτήσεων. Κάθε τριμελής 
επιτροπή εξετάζει τις αντίστοιχες αιτήσεις και τα συνυ¬ 
ποβαλλόμενα έγγραφα και καλεί τους/τις υποψήφιους/ 
ες σε συνέντευξη. Κατόπιν υποβάλλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος/α πρέ¬ 
πει ή δεν πρέπει να γίνει δεκτός/ή, καθώς και ο προτει- 
νόμενος/η επιβλέπων/ουσα, εφόσον αυτός/ή δεν έχει 
προταθεί από τον/την υποψήφιο/α. Η Συνέλευση του 
Τμήματος, αφού λάβει τη γνώμη του/της προτεινόμενου/ 
ης επιβλέποντος/ουσας, τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του/της υποψήφιου/ας. Στην εγκριτική από¬ 
φαση ορίζεται η γλώσσα συγγραφής της διδακτορικής 
διατριβής, ο/η επιβλέπων/ουσα καθηγητής/ήτρια και τα 
άλλα δύο μέλη της τριμελούς συμβουλευτικής επιτρο¬ 
πής, σύμφωνα με το άρθρο 39 παρ. 1 του ν. 4485/2017. 
Και τα τρία μέλη της συμβουλευτικής επιτροπής πρέπει 
να έχουν επιστημονική ειδικότητα σαφούς συνάφειας 
με το θέμα της υπό εκπόνηση διδακτορικής διατριβής. 

3.8. Μετά την έγκριση του θέματος της διδακτορικής 
διατριβής και τον ορισμό της τριμελούς συμβουλευτικής 
επιτροπής, το όνομα του/της υποψήφιου/ας διδακτόρος, 
του επιβλέποντος μέλους Δ.Ε.Π., ο τίτλος της εκπονού¬ 
μενης διδακτορικής διατριβής και σύντομη περίληψη 
της, καθώς και τα ονόματα των άλλων δύο μελών της 
συμβουλευτικής επιτροπής αναρτώνται στον διαδικτυ¬ 
ακό τόπο του Τμήματος Ιστορίας και Αρχαιολογίας του 
Πανεπιστημίου Κρήτης στην ελληνική και στην αγγλική 
γλώσσα. 

3.9. Αιτήσεις για την εκπόνηση διδακτορικής διατριβής 
γίνονται δεκτές καθ' όλη τη διάρκεια του ακαδημαϊκού 
έτους και εξετάζονται από τη Συνέλευση που έπεται της 
ημερομηνίας υποβολής τους. 

3.10. Τροποποίηση του εγκεκριμένου θέματος της 
διδακτορικής διατριβής μπορεί να γίνει δεκτή από τη 
Συνέλευση του Τμήματος ύστερα από αίτηση του/της 
υποψήφιου/ας διδάκτορος και θετική εισήγηση του 
επιβλέποντος μέλους Δ.Ε.Π. και αφού ληφθεί υπόψη η 
γνώμη των δύο άλλων μελών της τριμελούς συμβουλευ¬ 
τικής επιτροπής. Η τροποποίηση του αρχικού θέματος 
δεν επηρεάζει τον χρόνο εκπόνησης της διδακτορικής 
διατριβής. 

3.11. Κανένα μέλος Δ.Ε.Π. δεν επιτρέπεται να επιβλέπει 
περισσότερους/ες από έξι (6) υποψήφιους/ες διδάκτορες 
ταυτόχρονα. 

3.12. Σε περίπτωση που μέλος Δ.Ε.Π. του Τ μήματος με¬ 
τακινηθεί σε άλλο Τμήμα του Πανεπιστημίου Κρήτης ή 
σε άλλο Α.Ε.Ι. ή συνταξιοδοτηθεί, συνεχίζει να τελεί χρέη 
επιβλέποντος/ουσας των διδακτορικών διατριβών που 


έχει αναλάβει στο πλαίσιο των Δ.Σ. του Τμήματος Ιστορίας 
και Αρχαιολογίας του Πανεπιστημίου Κρήτης, και οτίτλος 
σπουδών απονέμεται από το Πανεπιστήμιο Κρήτης. 

3.13. Σε περίπτωση που ο ο/η επιβλέπων/ουσα καθη- 
γητής/τρια εκλείψει ή διαπιστωμένα αδυνατεί να τελέσει 
χρέη επιβλέποντος/ουσας για μεγάλο χρονικό διάστη¬ 
μα ή εφόσον παρουσιαστεί άλλο συγκεκριμένο κώλυμα 
ή πρόβλημα, η Συνέλευση του Τμήματος, εκτιμώντας 
τις περιστάσεις, αναθέτει σε άλλον/η την επίβλεψη, 
σύμφωνα με όσα ορίζονται στο άρθρο 39 παρ. 1 του 
ν. 4485/2017, ύστερα από αίτηση του/της υποψήφιου/ 
ας διδάκτορος και γνώμη του/της προτεινόμενου/ης επι- 
βλέποντος/ουσας, διαφορετικά σε ένα από τα άλλα δύο 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επι- 
βλέποντα/ουσα, σύμφωνα με όσα ορίζονται στην πα¬ 
ράγραφο 11 του παρόντος άρθρου. 

3.14. Τα οριζόμενα στις παραγράφους 12 και 13 του 
παρόντος άρθρου εφαρμόζονται κατ' αναλογία και στην 
περίπτωση των δύο άλλων μελών της συμβουλευτικής 
επιτροπής. 

Άρθρο 4 

Διαδικασία εκπόνησης διδακτορικής διατριβής - 

Υποχρεώσεις υποψηφίων διδακτόρων 

4.1. Την ευθύνη για την περάτωση της διδακτορικής 
διατριβής μέσα στα προβλεπόμενα από τον παρόντα 
Κανονισμό χρονικά περιθώρια έχει ο/η υποψήφιος/α δι- 
δάκτωρ σε συνεργασία με τον/την επιβλέποντα/ουσα 
καθηγητή/ήτρια. 

4.2. Κατά τη διάρκεια της εκπόνησης της διδακτορικής 
διατριβής ο/η υποψήφιος/α διδάκτωρ συνεργάζεται με 
τα μέλη της τριμελούς συμβουλευτικής επιτροπής και 
κυρίως με τον/την επιβλέποντα/ουσα καθηγητή/ήτρια, 
που οφείλει να εποπτεύει αδιάλειπτα και να υποστηρίζει 
την έρευνα του/της υποψήφιου/ας διδάκτορος. 

4.3. Η τριμελής συμβουλευτική επιτροπή, ύστερα από 
εισήγηση του/της επιβλέποντος/ουσας καθηγητή/ήτριας 
και αφού λάβει υπόψη το Δίπλωμα Μεταπτυχιακών 
Σπουδών του/της υποψήφιου/ας, μπορεί να του/της 
υποδείξει τη συμπληρωματική παρακολούθηση μετα¬ 
πτυχιακών σεμιναρίων ή την περαιτέρω εμβάθυνση των 
γνώσεων του/της σε εξειδικευμένες δεξιότητες αναγκαί¬ 
ες για την έρευνά του/της. 

4.4. Η Συνέλευση του Τμήματος μπορεί να αναθέσει σε 
υποψήφιους/ες διδάκτορες την επικουρία μελών Δ.Ε.Π. 
σε προπτυχιακό και μεταπτυχιακό επίπεδο με ωριαία 
αντιμισθία. 

4.5. Στο τέλος κάθε χρόνου από τον ορισμό της τρι¬ 
μελούς συμβουλευτικής επιτροπής, ο/η υποψήφιος/α 
διδάκτωρ συντάσσει αναλυτικό υπόμνημα, που επέχει 
θέση έκθεσης προόδου της ερευνητικής του/της εργασί¬ 
ας και της συνολικής δραστηριότητας του/της, κατά την 
περίοδο που μεσολάβησε από την προηγούμενη έκθεση. 
Ο/η υποψήφιος/α διδάκτωρ παρουσιάζει προφορικά και 
υποβάλλει εγγράφως αυτό το υπόμνημα ενώπιον της 
τριμελούς συμβουλευτικής επιτροπής. 

Αντίγραφο του υπομνήματος, καθώς και σχόλια επ' 
αυτού από τον επιβλέποντα ή την τριμελή επιτροπή, 
κατατίθενται στη Συνέλευση του Τμήματος και καταχω¬ 
ρίζονται στον ατομικό φάκελο του/της υποψήφιου/ας 
διδάκτορος. 

4.6. Εάν ο/η υποψήφιος/α αδικαιολόγητα δεν καταθέ¬ 
σει έγκαιρα το υπόμνημα της παραγράφου 5 του παρό¬ 
ντος άρθρου, η απόδοση του/της μπορεί να θεωρηθεί 
μη ικανοποιητική. Εάν σημειωθεί αδικαιολόγητη και πα- 
ρατεταμένη αμέλεια στην υποβολή των υπομνημάτων 
και εφόσον υπάρξουν συνολικά τρεις μη ικανοποιητι¬ 
κές αξιολογήσεις, η Συνέλευση του Τμήματος μπορεί, με 
τη σύμφωνη εισήγηση της τριμελούς συμβουλευτικής 
επιτροπής, να αποφασίσει τη διαγραφή του/της υπο¬ 
ψήφιου/ας διδάκτορος από το μητρώο των φοιτητών 
του Τμήματος. 

4.7. Σε περίπτωση κατά την οποία γλώσσα συγγραφής 
της διδακτορικής διατριβής έχει οριστεί άλλη από την 
ελληνική, ο/η υποψήφιος/α διδάκτωρ οφείλει να συμπε- 
ριλάβει στη διατριβή του/της εκτεταμένη περίληψή της 
στα ελληνικά. 

4.8. Η αναγκαία έκταση της διδακτορικής διατριβής 
προσδιορίζεται από τον/την εκάστοτε επιβλέποντα/ 
ουσα καθηγητή/ήτρια σε συνεννόηση με τον/την υποψή- 
φιο/α διδάκτορα. Ενδεικτικά καθορίζεται πως η έκταση 
της διδακτορικής διατριβής δεν πρέπει να υπερβαίνει 
τις 500 πληκτρολογημένες σε Η/Υ σελίδες (π. 175.000 
λέξεις). Στον παραπάνω αριθμό σελίδων δεν συνυπο¬ 
λογίζεται το όποιο αναγκαίο για την τεκμηρίωση του 
θέματος εικονογραφικό, αρχειακό κ.ά. υλικό. 

4.9. Η Συνέλευση του Τμήματος είναι αρμόδια να επι¬ 
λύσει οποιοδήποτε πρόβλημα προκύψει στη συνεργα¬ 
σία του/της υποψήφιου/ας διδάκτορος με τα μέλη της 
τριμελούς συμβουλευτικής επιτροπής. 

Άρθρο 5 

Διάρκεια εκπόνησης διδακτορικής διατριβής - 
αναστολή σπουδών - διαγραφή υποψηφίων 
διδακτόρων 

5.1. Η χρονική διάρκεια για την απόκτηση του διδα¬ 
κτορικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Η 
μέγιστη επιτρεπόμενη διάρκεια για την ολοκλήρωση της 
διδακτορικής διατριβής δεν μπορεί να υπερβαίνει τα έξι 
(6) πλήρη ημερολογιακά έτη. Ως ολοκλήρωση της διατρι¬ 
βής νοείται η, κατόπιν συνεννόησης με τον επιβλέποντα/ 
ουσα καθηγητή/ήτρια, κατάθεσή της στον/στην τελευ- 
ταίο/α. Η μέγιστη επιτρεπόμενη χρονική διάρκεια για 
την ολοκλήρωση της διδακτορικής διατριβής μπορεί να 
παραταθεί μόνο με απόφαση της Συνέλευσης μετά από 
πλήρως αιτιολογημένη αίτηση του/της υποψήφιου/ας 
διδάκτορος και σύμφωνη γνώμη του/της επιβλέποντος/ 
πουσας καθηγητή/ήτριας. 

5.2. Η Συνέλευση του Τμήματος μπορεί να αποφασί¬ 
σει τη διαγραφή ενός/μιας υποψήφιου/ας διδάκτορος 
για τους λόγους της παραγράφου 6 του άρθρου 4 του 
παρόντος Κανονισμού, καθώς και λόγω υπέρβασης της 
παραπάνω οριζόμενης μέγιστης διάρκειας σπουδών 


των έξι πλήρων ημερολογιακών ετών. Η Συνέλευση του 
Τ μήματος μπορεί να αποφασίσει τη διαγραφή ενός/μιας 
υποψήφιου/ας διδάκτορος και για κάθε άλλο λόγο που 
προβλέπει ο Εσωτερικός Κανονισμός του Πανεπιστημί¬ 
ου Κρήτης και του Τμήματος Ιστορίας και Αρχαιολογίας, 
ύστερα από έγγραφη αιτιολογημένη εισήγηση του/της 
επιβλέποντα/ουσας καθηγητή/ήτριας της διδακτορικής 
διατριβής. Η διαγραφή κοινοποιείται στον/στη φοιτη- 
τή/ήτρια από τη Γραμματεία του Τμήματος Ιστορίας και 
Αρχαιολογίας. 

5.3. Ένας/μια υποψήφιος/α διδάκτωρ δικαιούται, με 
αιτιολογημένη αίτηση του/της, να ζητήσει, για αποδε¬ 
δειγμένα σοβαρούς λόγους, αναστολή των σπουδών του 
από τη Συνέλευση του Τ μήματος Ιστορίας και Αρχαιολο¬ 
γίας για διάστημα ενός ακαδημαϊκού εξαμήνου ή ενός 
ακαδημαϊκού έτους. Η Συνέλευση μπορεί, ύστερα από 
εισήγηση του/της επιβλέποντα/ου σας καθηγητή/ήτριας 
της διδακτορικής διατριβής, να εγκρίνει ή να απορρίψει 
την αίτηση αναστολής σπουδών. 

5.4. Η μέγιστη συνολική διάρκεια αναστολής σπουδών 
που μπορεί να εγκρίνει η Συνέλευση του Τμήματος σε 
υποψήφιο/α διδάκτορα είναι δύο (2) πλήρη ημερολο¬ 
γιακά έτη. Ο χρόνος αυτός δεν υπολογίζεται στη χρονική 
διάρκεια φοίτησής του/της. 

5.5. Η αναστολή μπορεί να διακοπεί ύστερα από αίτη¬ 
ση επανεγγραφής του/της υποψήφιου/ας διδάκτορος 
προς τη Συνέλευση του Τμήματος. 

5.6. Μετά το πέρας της εγκεκριμένης αναστολής, ο/η 
υποψήφιος/α διδάκτωρ οφείλει να υποβάλει αίτηση επα- 
νεγγραφής στο Τμήμα. 

Άρθρο 6 

Διαδικασία υποστήριξης και εξέτασης 
διδακτορικής διατριβής 

6.1. Ο/η υποψήφιος/α διδάκτωρ υποβάλλει τμημα¬ 
τικά ή συνολικά, με την ολοκλήρωση της, τη διδακτο¬ 
ρική διατριβή στην κρίση του/της επιβλέποντα/ουσας 
καθηγητή/ήτριας. Αναλόγως με τη γνώμη του/της επι- 
βλέποντα/ουσας καθηγητή/ήτριας, καταθέτει επίσης τη 
διατριβή του ταυτοχρόνως ή αφού λάβει τα σχόλια του/ 
της επιβλέποντα/ουσας καθηγητή/ήτριας, στα άλλα δύο 
μέλη της τριμελούς συμβουλευτικής επιτροπής για να τη 
μελετήσουν και την εγκρίνουν στην τελική της μορφή. 

6.2. Εφόσον η έκταση της διδακτορικής διατριβής δεν 
υπερβαίνει τον καθοριζόμενο στον παρόντα Κανονισμό 
ενδεικτικό μέγιστο αριθμό σελίδων, ο επιβλέπων/ουσα 
καθηγητής/ήτρια και τα άλλα δύο μέλη της τριμελούς 
συμβουλευτικής επιτροπής οφείλουν να τη διορθώσουν 
και να την επιστρέφουν στον/στην υποψήφιο/α διδά¬ 
κτορα σε διάστημα το αργότερο εκατόν ογδόντα (180) 
ημερών από την υποβολή της σε αυτούς/ές. 

6.3. Η τριμελής συμβουλευτική επιτροπή, αφού αξιο¬ 
λογήσει το συνολικό έργο του/της υποψήφιου/ας, εκτι¬ 
μήσει ότι έχει ανταποκριθεί πλήρως σε όλες τις υποχρεώ¬ 
σεις που προβλέπονται από την ισχύουσα νομοθεσία και 
τον παρόντα Κανονισμό και εγκρίνει την υποβληθείσα 
διδακτορική διατριβή, συντάσσει, σε εύλογο χρονικό 
διάστημα, σχετική εισήγηση πλήρως αιτιολογημένη και 

τεκμηριωμένη ωςπροςτην επιστημονική αρτιότητα και 
πρωτοτυπία της υπό κρίση διδακτορικής διατριβής και 
την καταθέτει στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

6.4. Σε περίπτωση κατά την οποία ο/η επιβλέπων/ 
ουσα καθηγητής/ήτρια και τα άλλα μέλη της τριμελούς 
συμβουλευτικής επιτροπής καθυστερούν αδικαιολόγητα 
και με δική τους υπαιτιότητα τη δημόσια υποστήριξη 
κατατεθειμένης σε αυτούς/ές διδακτορικής διατριβής, 
ο/η υποψήφιος/α διδάκτωρ οφείλει να ενημερώσει εγ- 
γράφωςτη Συνέλευση του Τμήματος. 

6.5. Η Συνέλευση του Τμήματος ορίζει επταμελή εξε¬ 
ταστική επιτροπή για την τελική κρίση της διδακτορι¬ 
κής διατριβής. Σε αυτή μετέχουν τα μέλη της τριμελούς 
συμβουλευτικής επιτροπής, εκτός από τα αφυπηρετή- 
σαντα μέλη της, τα οποία με απόφαση της Συνέλευσης 
του Τμήματος αντικαθίστανται από ισάριθμα μέλη που 
πληρούν τα κριτήρια του δεύτερου και τρίτου εδαφίου 
της παραγράφου 2 του άρθρου 39 του ν. 4485/2017, κα¬ 
θώς και τέσσερα (4) επιπλέον μέλη, που επίσης πληρούν 
τα ίδια κριτήρια. 

Πρόεδρος της εξεταστικής επιτροπής ορίζεται ο/η 
επιβλέπων/ουσα καθηγητής/ήτρια. Αν έχει αφυπηρε¬ 
τήσει, αντικαθίσταται από το αρχαιότερο μέλος της τρι¬ 
μελούς επιτροπής επίβλεψης που είναι μέλος Δ.Ε.Π. του 
Τμήματος Ιστορίας και Αρχαιολογίας. Αν δεν υπάρχει, 
προεδρεύει, ο/η πρόεδρος του Τμήματος ή το αρχαιό¬ 
τερο μέλος Δ.Ε.Π. του Τμήματος που συμμετέχει στην 
επταμελή εξεταστική επιτροπή. 

6.6. Μετά τον ορισμό της επταμελούς εξεταστικής επι¬ 
τροπής, ο/η υποψήφιος/α διδάκτωρ παραδίδει σε όλα 
τα μέλη της εξεταστικής επιτροπής ακριβή αντίτυπα της 
τελικής μορφής της διδακτορικής του/της διατριβής. 

6.7. Ο/Η πρόεδρος της επταμελούς εξεταστικής επι¬ 
τροπής, αφού δοθεί στα μέλη της εύλογο χρονικό διά¬ 
στημα για τη μελέτη της υπό κρίση διδακτορικής διατρι¬ 
βής, σε κάθε περίπτωση όμως εντός σαράντα πέντε (45) 
ημερών από την παράδοση των αντιτύπων, τα προσκα- 
λεί σε συγκεκριμένη ημερομηνία και ώρα σε αίθουσα 
του Τμήματος Ιστορίας και Αρχαιολογίας του Πανεπι¬ 
στημίου Κρήτης, για την τελική υποστήριξη και εξέτα¬ 
ση της. Η πρόσκληση κοινοποιείται ηλεκτρονικά από 
τη Γραμματεία του Τμήματος στον/στην υποψήφιο/α 
διδάκτορα και στα μέλη της επταμελούς εξεταστικής 
επιτροπής, δέκα (10) τουλάχιστον ημέρες πριν από την 
ορισμένη ημέρα εξέτασης. Η πρόσκληση κοινοποιείται 
επίσης ταυτόχρονα σε όλα τα μέλη Δ.Ε.Π. του Τμήματος 
Ιστορίας και Αρχαιολογίας και αναρτάται στον πίνακα 
ανακοινώσεων του καθώς και στην ιστοσελίδα του. 

6.8. Ο/η υποψήφιος/α διδάκτωρ υποστηρίζει την υπό 
κρίση διδακτορική διατριβή δημοσίως σε ανοικτή συ¬ 
νεδρίαση της εξεταστικής επιτροπής. Στη διαδικασία 
υποστήριξης προεδρεύει ο/η πρόεδρος της επταμελούς 
εξεταστικής επιτροπής. Η διαδικασία της δημόσιας υπο¬ 
στήριξης προϋποθέτει τη φυσική παρουσία τεσσάρων 
(4) τουλάχιστον μελών της επταμελούς εξεταστικής επι¬ 
τροπής. Έως τρία (3) μέλη της εξεταστικής επιτροπής 
είναι δυνατόν να συμμετέχουν με τηλεδιάσκεψη. 


Ο/η υποψήφιος/α οφείλει να εκθέσει προφορικά ενώ¬ 
πιον της επιτροπής τον τρόπο και τη μέθοδο της έρευνας 
του/της, να αναλύσει την πρωτοτυπία των ευρημάτων 
του/της, να επισημάνει τα σημεία εκείνα τα οποία κατά 
τη γνώμη του/της συμβάλλουν στην πρόοδο της επι¬ 
στήμης, καθώς και εκείνα που θεωρεί ότι χρήζουν πε¬ 
ραιτέρω έρευνας και μελέτης, και τέλος να καταθέσει 
τα πορίσματα του/της. Στη συνέχεια ο/η υποψήφιος/α 
οφείλει να απαντήσει σε σχετικές με τη διδακτορική του/ 
της διατριβή ερωτήσεις και παρατηρήσειςτων μελών της 
εξεταστικής επιτροπής. 

6.9. Μετά το τέλος της παρουσίασης και της συζήτησης 
της υπό κρίση διδακτορικής διατριβής, ο/η υποψήφιος/α 
και το κοινό αποσύρονται και η επταμελής εξεταστική 
επιτροπή συνεδριάζει και αξιολογεί την επιστημονική 
επάρκεια της διδακτορικής διατριβής και της προφο¬ 
ρικής υποστήριξης της από τον/την υποψήφιο/α και 
αποφασίζει για την έγκριση της. Τα αφυπηρετήσαντα 
μέλη της τριμελούς συμβουλευτικής επιτροπής, που 
έχουν αντικατασταθεί, μπορούν να παρίστανται χωρίς 
δικαίωμα ψήφου καθ'όλη τη διάρκεια της συνεδρίασης. 

6.10. Για την έγκριση της διδακτορικής διατριβής απαι¬ 
τείται η θετική γνώμη πέντε (5) τουλάχιστον μελών της 
επταμελούς εξεταστικής επιτροπής. 

6.11. Αφού η επταμελής εξεταστική επιτροπή εγκρίνει 
τη διδακτορική διατριβή, αποφασίζει για τη βαθμολόγη¬ 
ση της. Ο απονεμόμενος τίτλος έχει τρεις διαβαθμίσεις: 
καλώς, λίαν καλώς, άριστα. 

6.12. Τα μέλη της επταμελούς εξεταστικής επιτροπής 
συντάσσουν και υπογράφουν το σχετικό επίσημο πρα¬ 
κτικό της εξέτασης και έγκρισης ή απόρριψης της υπό 
κρίση διδακτορικής διατριβής. Ο/Η πρόεδρος στη συνέ¬ 
χεια καλεί τον/την κρινόμενο/η φοιτητή/ήτρια και του/ 
της ανακοινώνει δημόσια την απόφαση της εξεταστικής 
επιτροπής. 

6.13. Ο/Η υποψήφιος/α διδάκτωρ δεν έχει δικαίωμα 
ένστασης ενάντια στην απόφαση της επταμελούς εξε¬ 
ταστικής επιτροπής. 

6.14. Ο/Η πρόεδρος της επταμελούς εξεταστικής επι¬ 
τροπής διαβιβάζει στη Γραμματεία του Τμήματος Ιστο¬ 
ρίας και Αρχαιολογίας το υπογεγραμμένο πρακτικό της 
εξεταστικής επιτροπής, εκτός αν έχουν γίνει ομόφωνα 
ή κατά πλειοψηφία δεκτές παρατηρήσεις και υποδεί¬ 
ξεις από τα μέλη της επταμελούς εξεταστικής επιτροπής 
προς τον/την υποψήφιο/α. Στην περίπτωση αυτή, ο/η 
υποψήφιος/α είναι υποχρεωμένος/η να διορθώσει το κεί¬ 
μενο της διατριβής του/της σύμφωνα με αυτές και, μέσα 
σε διάστημα όχι μεγαλύτερο των τριάντα (30) ημερών 
από την ημερομηνία της υποστήριξης της, οφείλει να 
καταθέσει στον/στην πρόεδρο της επταμελούς εξετα¬ 
στικής επιτροπήςτη διατριβή στην τελική, διορθωμένη, 
της μορφή. Ο/Η πρόεδρος της επταμελούς εξεταστικής 
επιτροπής, αφού ελέγξει ότι έχουν γίνει οι αναγκαίες 
διορθώσεις στη διδακτορική διατριβή, καταθέτει στη 
Γραμματεία του Τμήματος Ιστορίας και Αρχαιολογίας το 
πρακτικό της επταμελούς εξεταστικής επιτροπής. 

6.15. Ο/Η υποψήφιος/α διδάκτωρ υποχρεούται να 
καταθέσει ηλεκτρονικό αντίγραφο της τελικής εγκεκρι¬ 
μένης μορφής της διδακτορικής διατριβής του/της στη 




6270 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'501/16.02.2018 


Γραμματεία του Τμήματος Ιστορίας και Αρχαιολογίας, 
καθώς και έντυπα και ηλεκτρονικά αντίγραφα της τελι¬ 
κής εγκεκριμένης μορφής της διδακτορικής διατριβής 
του/της στη Βιβλιοθήκη του Πανεπιστημίου Κρήτης και 
στο Εθνικό Αρχείο Διδακτορικών Διατριβών (Ε.Α.Δ.Δ.) 
του Εθνικού Κέντρου Τεκμηρίωσης (Ε.Κ.Τ.). 

Άρθρο 7 

Καθομολόγηση διδακτόρων 

Η αναγόρευση και η καθομολόγηση του/της διδά- 
κτορος γίνεται ενώπιον της Συνέλευσης του Τμήματος 
Ιστορίας και Αρχαιολογίας, σύμφωνα με την ισχύουσα 
νομοθεσία, τον Εσωτερικό Κανονισμό Μεταπτυχιακών 
Σπουδών του Πανεπιστημίου Κρήτης και την εθιμική 
διαδικασία και τους τύπους που ακολουθεί το Τμήμα. 
Η τελετή διεξάγεται από τον/την Πρόεδρο του Τμήματος. 

Άρθρο 8 

Διαδικασίες αξιολόγησης 

Οι Δ.Σ. του Τμήματος Ιστορίας και Αρχαιολογίας υπό- 
κεινται στις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται από το ισχύον 
νομικό πλαίσιο και από τις σχετικές αποφάσεις του Τμή- 
ματος Ιστορίας και Αρχαιολογίας. 

Άρθρο 9 

Διοικητική και γραμματειακή υποστήριξη - 

Δικαιώματα και παροχές υποψηφίων διδακτόρων 

9.1. Τη διοικητική και γραμματειακή υποστήριξη των 
Δ.Σ. αναλαμβάνει το Τμήμα Ιστορίας και Αρχαιολογίας 
του Πανεπιστημίου Κρήτης. 

9.2. Η Γραμματεία του Τμήματος έχει την ευθύνη της 
γραμματειακής υποστήριξης των Δ.Σ. και υποχρεούται 
να τηρεί για κάθε υποψήφιο/α διδάκτορα ιδιαίτερο φά¬ 
κελο που περιέχει: α) τους τίτλους και τα δικαιολογητι- 
κά που προσκομίστηκαν με την αίτηση υποψηφιότητάς 
του/της, β) αντίγραφα των πιστοποιητικών ή βεβαιώσε¬ 
ων που του έχουν χορηγηθεί, γ) τα ετήσια υπομνήματα 
του/της προς τη συμβουλευτική επιτροπή και τα σχόλια 
επ'αυτών από τον επιβλέποντα ή την τριμελή επιτροπή, 
δ) υποτροφίες ή βραβεία που του/της έχουν απονεμηθεί, 
ε) το πρακτικό έγκρισης ή απόρριψης της διδακτορικής 
διατριβής, στ) ηλεκτρονικό αντίγραφο της τελικής εγκε¬ 
κριμένης μορφής της διδακτορικής του/της διατριβής 
και ζ) κάθε σχετικό έγγραφο που προβλέπεται από την 
κείμενη νομοθεσία και τον παρόντα Κανονισμό.Το περιε¬ 
χόμενο του ατομικού φακέλου είναι προσιτό μόνο στην 
αρμόδια υπηρεσία του Τμήματος, στον/στην Πρόεδρο 
τουΤμήματος, στον/στην επιβλέποντα/ουσα καθηγητή/ 
ήτρια και τα άλλα μέλη της συμβουλευτικής επιτροπής 
και στον/στην ίδιο/α τον/την υποψήφιο/α διδάκτορα. 


9.3. Οι διδακτορικές σπουδές προσφέρονται δωρεάν. 
Κάθε εγγεγραμμένος/η υποψήφιος/α διδάκτωρ έχει όλα 
τα δικαιώματα και τις παροχές που προβλέπονται από 
την κείμενη νομοθεσία. Μέχρι και πέντε (5) έτη μετά την 
ολοκλήρωση της διδακτορικής διατριβής του/της, δια¬ 
τηρεί δικαιώματα πρόσβασης, δανεισμού και χρήσης 
των ηλεκτρονικών υπηρεσιών της Βιβλιοθήκης του Πα¬ 
νεπιστημίου Κρήτης. 

Άρθρο 10 

Συνεργασία με ερευνητικά κέντρα και ινστιτούτα 

για την εκπόνηση διδακτορικών διατριβών με 

συνεπίβλεψη 

10.1. Σε περίπτωση συνεργασίας με ερευνητικά κέ¬ 
ντρα και ινστιτούτα για την εκπόνηση διδακτορικών 
διατριβών με συνεπίβλεψη, τα σχετικά με τη διαδικασία 
εκπόνησης της διατριβής, από την επιλογή του υποψή¬ 
φιου διδάκτορα έως και την απονομή του διδακτορικού 
τίτλου, καθώς και το ζήτημα της χορήγησης ενιαίου ή 
χωριστού τίτλου, καθορίζονται στο πλαίσιο Ειδικού Πρω¬ 
τοκόλλου Συνεργασίας που καταρτίζεται από το Τμήμα 
Ιστορίας και Αρχαιολογίας και τον συνεργαζόμενο ή τους 
συνεργαζόμενους φορείς και εγκρίνεται από τη Σύγκλη¬ 
το του Πανεπιστημίου Κρήτης και τα συλλογικά όργανα 
διοίκησηςτων συνεργαζόμενων Ερευνητικών Κέντρων. 

10.2. Οι όροι του Ειδικού Πρωτοκόλλου Συνεργασίας 
οφείλουν να συνάδουν με το πλαίσιο λειτουργίας των 
Δ.Σ. στο Τμήμα Ιστορίας και Αρχαιολογίας, όπως αυτό 
ορίζεται στον παρόντα Κανονισμό και τον Εσωτερικό Κα¬ 
νονισμό Μεταπτυχιακών Σπουδών του Πανεπιστημίου 
Κρήτης, και είναι σύμφωνοι με την κείμενη νομοθεσία. 

10.3. Η συνεπίβλεψη με αναγνωρισμένα ως ομοταγή 
ιδρύματα ή ερευνητικά κέντρα και ινστιτούτα της αλ¬ 
λοδαπής για την εκπόνηση διδακτορικών διατριβών 
διέπεται από τις διατάξεις του άρθρου 43 παρ. 3 του 
ν. 4485/2017 ή της εκάστοτε ισχύουσας νομοθεσίας. 

Άρθρο 11 

Μεταβατική διάταξη 

Οι διατάξεις του παρόντος Κανονισμού εφαρμόζονται 
και γιατους/τις υποψήφιους/ες διδάκτορες τουΤμήμα¬ 
τος Ιστορίας και Αρχαιολογίας που έχουν εγγράφει στο 
Τμήμα πριν από την έναρξη ισχύος του ν. 4485/2017, 
εφόσον δεν είχε οριστεί, κατά την έναρξη ισχύος του 
παραπάνω νόμου, η επταμελής εξεταστική επιτροπή για 
την τελική κρίση της διδακτορικής διατριβής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 1 Φεβρουάριου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























